Reo Addai Basoah
Reo Addai Basoah (1936 - Yuli 30, 2002) dan majalisa ne mai wakiltar mazabar Kumawu na yankin Ashanti na Ghana.[1] Ya kasance memba na majalisa ta biyu da ta uku na jamhuriya ta 4 ta ƙasar Ghana.[2][3] Ya kuma kasance shugaban kwamitin kudi na majalisar dokokin Ghana a shekarar 1997 har zuwa lokacin da ya zama dan majalisa bayan ya lashe zaɓen shekarata 1996.

Basoah ya rasu a asibitin koyarwa na Korle-Bu a ranar 30 ga Yulin, shekarar 2002 bayan gajeriyar rashin lafiya.

Rayuwar farko da ilimi 
An haifi Basoah a shekara ta 1936 kuma ya yi karatu a Kwalejin Fasaha ta Cambridge da ke birnin Landan. Ya kuma yi karatu a Jami'ar Yale kafin ya wuce Kwalejin King da ke Cambridge don yin kwas a fannin Tattalin Arziki. A shekarar 1962 ya zama Barrister-at-Law a Lincoln's Inn. Basoah ya kuma yi aiki a matsayin masanin tattalin arziki a kwamitin tattalin arzikin Commonwealth da ke birnin Landan da kuma bankin duniya a Washington, D.C. daga shekarar 1965 zuwa 1972.

Siyasa 
Aikinsa na siyasa ya fara ne a shekarar 1992 lokacin da ya fara shiga majalisar a matsayin kwamishinan hukumar kasuwanci ta jiha. Daga baya aka nada shi shugaban kwamitin kudi a shekarar 1997. Ya kuma tsaya takara a zaben shekarata 1996 a matsayin wakilin mazabar Kumawu a kan tikitin sabuwar jam’iyyar Patriotic Party kuma ya samu kuri’u 15,025 na kuri’un da aka kada a waccan shekarar. Daga nan sai ya sake tsayawa takara a zaben shekara ta 2000 ya ci gaba da rike kujerarsa a karo na biyu da kuri’u 13,554 wanda ya samu kashi 57.80% na kuri’un da aka kada. Ya rasu ne kafin karshen wa’adinsa na majalisa.

Mutuwa 
Basoah ya rasu ne a Asibitin Koyarwa na Korle-Bu bayan an kwantar da shi na tsawon kwanaki uku sakamakon gajeriyar rashin lafiya.

Manazarta 
Matattu